|  |  |  |
| --- | --- | --- |
| Olje- og energidepartementet | Ref.nr.: |  |
| Statsråd: Marte Kirkerud | Saksnr.: | 20/123 |
| Dato: | 30. mai 2020 |
|  |  |  |
|  |  |

Kongens myndighet etter lov 14. desember 1917 nr. 16 om konsesjon for rettigheter til vannfall mv. (vannfallsrettighetsloven) § 33 første ledd delegeres til Olje- og energidepartementet

Lov 14. desember 1917 nr. 16 om konsesjon for rettigheter til vannfall mv. (vannfallrettighetsloven) § 33 første ledd gir Kongen hjemmel til å treffe vedtak om tvangsmulkt. Formålet med tvangsmulkt er å sikre at plikter som følger av loven, eller vedtak i medhold av loven, blir oppfylt.

I større konsesjonssaker delegeres normalt kompetansen til å ilegge tvangsmulkt etter vannfallrettighetsloven § 33 første ledd til Olje- og energidepartementet gjennom kongelig resolusjon om meddelelse av konsesjon i den enkelte ervervskonsesjon.

Av hensyn til en mer effektiv håndheving av plikter i eller i medhold av vannfallrettighetloven, bør myndigheten delegeres på fast basis til Olje- og energidepartementet.

Olje- og energidepartementet foreslår at Kongens myndighet etter vannfallrettighetsloven § 33 første ledd delegeres til departementet.

Olje- og energidepartementet

t i l r å r :

Kongens myndighet etter lov 14. desember 1917 nr. 16 om konsesjon for rettigheter til vannfall mv. (vannfallsrettighetsloven) § 33 første ledd delegeres Olje- og energidepartementet.